มาใช้คูปองที่ซื้อจากแอพวงใน
สะดวก ง่าย ไม่ต้อง พิมพ์ออกกระดาษ หมดปัญหายุ่งยากในการลืมคูปองหรือคูปองหาย 
เพียงแค่มีโทรศัพท์ กดซื้อจากโทรศัพท์ และแสดงหน้าจอ ในวันที่มาใช้บริการ แสนสะดวกง่ายดายมาก
ที่สำคัญ ถ้าซื้อแล้วไม่อาจมาใช้ได้ทันตามกำหนด วงในเค้ายังคืนกลับเป็นเครดิตสำหรับซื้อครั้งต่อไปด้วย 

มาถึงเป็นโต๊ะแรก พนักงานไม่ได้อธิบายอะไร พอดีไม่ได้สงสัยอะไร ก็เลยไม่ต้องคุยกัน 
มีรายการอาหารอยู่ในกระดาษ ต้องการอะไรจำนวนเท่าไหร่ ก็เขียนใส่กระดาษยื่นให้พนักงาน 
พวกเครื่องดื่ม ของหวาน ขนม ไอศครีม บริการตัวเองค่ะ 

วันนี้ขอเลือกดื่มน้ำเปล่าเพราะสัญญากับลูกไว้แล้วว่าจะมีกินน้ำอัดลม เก่งปะล่ะ 

พวกหมูหรือเนื้อ เมื่อเราสั่ง เขาจะเอา ก้อนแข็งๆไปสไลด์ 
ดังนั้นเราจะได้หมูหรือเนื้อที่บาง แต่ยังเป็นน้ำแข็ง 
เราต้องตั้งไว้สักพักเพื่อให้มันละลาย ก่อนที่จะจุ่มลงไปลวกในหม้อ 
สไลด์ให้มาแบบบางมาก ดังนั้นแค่ลวกผ่านน้ำก็สุกแล้ว 

หมูสันคอ มันน่าจะนุ่มที่สุด ปรากฏว่าลวกแล้ว เนื้อสัมผัสออกแห้ง ๆ 
ตอนแรกเข้าใจว่าไม่ได้ทิ้งให้หายเย็นก่อน สั่งมาใหม่ รอให้คลายตัว ลวกแล้ว ก็ยังออกแห้งๆ เหมือนเดิม 

มีอาหารให้เลือกเยอะพอสมควร ทั้งซีฟู้ด เนื้อหมู เนื้อวัว ลูกชิ้น เกี๊ยวต่างๆ ขนมปังอบชีส ไก่ทอด  เฟร้นฟราย 

ผักรวมของที่นี่มีแปลกอยู่อย่างหนึ่ง คือมีเผือกด้วย ปกติคนไทยไม่เอาเผือกมาต้มกินแบบนี้  คาดเดาเอาว่าเจ้าของร้านไม่น่าจะใช่คนไทย 
อุปกรณ์ที่ใช้เป็นสังกะสี ถ้วยอลูมิเนียม คนไทยก็ไม่ค่อยนิยมกัน 
ห่วงเรื่องความปลอดภัย จากจานชามสังกะสี เนื่องจากจะมีสารตะกั่วออกมาจากสีที่ใช้เคลือบ เลยต้องคอยหา ถ้วยที่เสริฟมาเป็นวัสดุอื่นที่ไม่ใช่สังกะสีหรือ อลูมิเนียม 

ขนมปังอบชีส 1 ที่มี 2 ชิ้น
ตอนสั่งบอกเค้าว่าขอชิมชิ้นเดียวก็ได้ค่ะ
อบมาร้อนๆ ชีสยืดๆ แต่ชีสมันจืด ถ้าเค็มอีกนิด จะเริ่ดเลย

ไก่ทอด เมนูนี้สั่งสุดท้าย และไม่ได้กิน แต่โต๊ะอื่นมาทีหลัง ได้กันหมด แหม...มาหงุดหงิดนิดนึงตอนท้าย 
พอตามก็รอสักพัก ทอดมาใหม่ หอมๆ 
กรอบๆ เสียดายที่ไม่มีการหมักรสชาติใดๆเลยออกจืดๆ  ให้มาจิ้มน้ำจิ้มแทน

ถ้าคลุกน้ำปลาหน่อยนะ จะอร่อยมาก เพราะทอดมาได้ดีทีเดียว

ที่นี่ไม่จำกัดเวลากิน ดีจังค่ะ แต่ลูกค้าก็กินแค่อิ่มแหล่ะ เนอะ